ኣብ ልዕሊ ማላላ ዝወረደ ግፍዒ ኣህጕራዊ ቍጥዓ ከም ዘለዓዓለ ይዝከር'ዩ - እቲ ግፍዒ ኣብ እዋን'ቲ ደማዊ ቃልሲ ኣብ መንጎ መንግስቲ ፓኪስታንን እስላማውያን ዕጡቓትን'ዩ ተፈጺሙ። ምምላሳ እቲ ካብ ሽዑ ክሳብ ሕጂ ኣብ ፓኪስታን ዝተኣታተወ ለውጢ'ዩ ዘርኢ። ኣብ ዝሓለፉ ዓመታት ጸጥታ ናይቲ ሃገር ኣዝዩ ከም ዝተመሓየሸ - ማለት ከምኦም ዓይነት ብተናዓብቲ ዝፍጸሙ መጥቃዕትታት ኣዝዩ ከም ዝነከየ። ይዅን'ምበር ማላላ ኣብ ሽንጭሮ-ስዋት (ዓዳ) ብስም ማሕበራ ሓጺር እዋን ይገብር ዝተኸፍተ ቤት-ትምህርቲ ኣዋልድ ትብጻሕ/ኣይትብጻሕ ኣይተፈልጠን። ዋላ'ኳ ንፓኪስታን ምምላሳ ብሓጎስ እንተ ተገልጸ ጌና ዛንትኣ ዘይውሓጠሎም ገለ-ገለ ሃየስቲ ኣሎዉ - ጕዳይ-ማላላ ሽርሒ ምዃኑ፡ ንሳ ኸኣ ዕስብቲ ናይ ምዕራባውያን ከም ዝዀነት፡ እኳ ድኣ እቲ ዝወረዳ ሓደጋ ብ ሲ-ኣይ-አይ ከም ዝተፈጸመ ዝኣምኑ ኣሎዉዎም። ንመብዛሕትኦም ፓኪስታናውያን ግን ማላላ ሓበኖም ምዃና - ንኽትበጽሖም ንዓዳ ብምምላሳ ደስ ከም ዝበሎም ይገልጹ ኣሎዉ። ማላላ ንምንታይ'ያ ተጠቒዓ?
